แม่พิมพ์ ถูกเอาเปรียบสารพัดเงื่อนไข 
พิษณุ เผยยอดสมาชิก ช.พ.ค.ลดฮวบ ครูอายุน้อยพลาดเงินกู้ลาออกเพียบ,นายพิษณุ ตุลสุข รองปลัดกระทรวงศึกษาธิการ (ศธ.) ปฏิบัติหน้าที่เลขาธิการคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) กล่าวถึงโครงการสวัสดิการเงินกู้สมาชิกกองทุนการฌาปนกิจสงเคราะห์ช่วยเหลือเพื่อนครูและบุคลากรทางการศึกษา (ช.พ.ค.) ที่ทำร่วมกับธนาคารออมสิน ว่าปัญหาระหว่างสำนักงาน สกสค.และธนาคารออมสินนั้น นพ.ธีระเกียรติ เจริญเศรษฐศิลป์ รมว.ศึกษาธิการ อยากให้สางปัญหาให้เสร็จสิ้นด้วยดีโดยเร็ว ทั้งนี้สาเหตุที่สำนักงาน สกสค. พยายามยกเลิกข้อตกลงต่างๆ กับธนาคารออมสิน เพราะเห็นว่าครูหรือสมาชิกที่กู้เงินในโครงการดังกล่าวถูกเอาเปรียบมาก ไม่ว่าจะเรื่องของเงื่อนไขการให้ทำประกันชีวิต การชำระเงินต้น หรือดอกเบี้ยเงินกู้ ซึ่งหากจะดำเนินการเพื่อจัดเป็นสวัสดิการให้กับครูและบุคลากรทางการศึกษาจริง ก็ควรมีอัตราดอกเบี้ยที่ดีกว่านี้ เหมือนกับที่สำนักงาน สกสค.ได้จัดสวัสดิการให้กับครูในขณะนี้ ซึ่งคิดอัตราดอกเบี้ยเพียงร้อยละ 3.5 ต่อปีเท่านั้น และยังมีแผนการแก้ปัญหาหนี้สินให้แบบครบวงจร ไม่ใช่ใครอยากกู้ก็ให้กู้ได้โดยไม่ดูสภาพความเป็นจริงว่าสามารถชำระหนี้คืนได้หรือไม่,ดร.พิษณุกล่าวอีกว่า จากข้อมูลยังพบว่าขณะนี้ตัวเลขของสมาชิก ช.พ.ค.ได้ลดลงจากช่วง 4-5 ปีก่อนหน้านี้ไปมาก โดยก่อนหน้านี้มีผู้สมัครเข้าเป็นสมาชิก ช.พ.ค. เกือบ 1 ล้านคน แต่ล่าสุดมีสมาชิกเหลืออยู่ประมาณ 960,000 คน ถือว่าลดลงไปมาก ส่วนหนึ่งเสียชีวิต แต่ที่ลดลงไปมากคือ มีสมาชิกกลุ่มที่อายุยังน้อย ประมาณ 24 ปีขึ้นไป แต่ไม่เกิน 35 ปี กู้เงิน ช.พ.ค.ไม่ได้จึงลาออกจากสมาชิก ช.พ.ค.เพราะไม่ต้องการเสียเงินค่าศพรายเดือน แต่จะมาสมัครเป็นสมาชิกใหม่อีกครั้งตอนอายุประมาณ 35 ปี ตามที่คุณสมบัติกำหนดให้สามารถสมัครได้อายุไม่เกิน 35 ปี.
นายพิษณุ ตุลสุข รองปลัดกระทรวงศึกษาธิการ (ศธ.) ปฏิบัติหน้าที่เลขาธิการคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) กล่าวถึงโครงการสวัสดิการเงินกู้สมาชิกกองทุนการฌาปนกิจสงเคราะห์ช่วยเหลือเพื่อนครู
พิษณุ ตุลสุข,ครูอายุน้อย,เงินกู้,ธนาคารออมสิน,ธีระเกียรติ เจริญเศรษฐศิลป์,การศึกษา